Z A P I S N I K
2. sjednice Vijeća Mjesnog odbora Petruševec održane 10. srpnja 2025. 
Zagreb, I. Petruševec 78a s početkom u 19,00 sati

Nazočni članovi Vijeća:
Sanja Stjepić, Kristijan Rašić, Luka Bojev, Darko Mišić i Mate Rašić.

Odsutni članovi Vijeća : -

[bookmark: _GoBack]Ostali nazočni: J.M., K.H.

Predsjedava Gospođa Sanja Stjepić, predsjednica Vijeća.

Zapisnik vodi: Sanja Stjepić, predsjednica Vijeća

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Predsjednica Vijeća daje zapisnik 1. sjednice na verifikaciju.
Vijeće prihvaća tekst Zapisnika 1. sjednice Vijeća, bez izmjena:

Na prijedlog predsjednice Vijeće jednoglasno utvrđuje 


DNEVNI  RED

	1. 
	Prijedlog zaključka o donošenju prioriteta komunalnih aktivnosti VMO Petruševec za donošenje Plana komunalnih aktivnosti Gradske četvrti Peščenica - Žitnjak za 2026.

	2. 
	Prijedlog zaključka o donošenju jednokratnog korištenja prostora Mjesne samouprave Petruševec. 

	3. 
	Pitanja, prijedlozi i obavijesti




Ad1. Prijedlog zaključka o donošenju prioriteta komunalnih aktivnosti VMO Petruševec za donošenje Plana komunalnih aktivnosti Gradske četvrti Peščenica - Žitnjak za 2026.

Predsjednica Vijeća, Sanja Stjepić izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2026. 
Otvara raspravu.
U raspravi sudjeluju: 
Sanja Stjepić, Kristijan Rašić, Luka Bojev, Darko Mišić i Mate Rašić, 

Vijeće jednoglasno donosi


ZAKLJUČAK  o donošenju prioriteta komunalnih aktivnosti VMO Petruševec za donošenje Plana komunalnih aktivnosti Gradske četvrti Peščenica - Žitnjak za 2026.

(Zaključak se prilaže ovom zapisniku i njegov je sastavni dio.)

Ad2. Prijedlog zaključka o donošenju jednokratnog korištenja prostora Mjesne samouprave Petruševec. 

Predsjednica Sanja Stjepić izvještava Vijećnike Mjesnog odbora Petruševec da je donesena odluka o naplati korištenja prostora Mjesne samouprave, a stupila je na snagu 1. srpnja 2025. Napominje vijećnicima da treba donijeti zaključak o odobravanju suglasnosti u hitnim slučajevima između dviju sjednica. 
Također napominje da su pristigla dva zahtjeva za jednokratno korištenje prostora od strane Igora Bradarića i Haiste Deljak za privatne proslave.
Otvara raspravu.

U raspravi sudjeluju: 
Sanja Stjepić, Kristijan Rašić, Luka Bojev, Darko Mišić i Mate Rašić, 

Vijeće jednoglasno donosi

ZAKLJUČKE  o donošenju jednokratnog korištenja prostora Mjesne samouprave Petruševec. 

(Zaključci se prilažu ovom zapisniku i njegov su sastavni dio.)

Ad3. Pitanja, prijedlozi i obavijesti

Predsjednica Vijeća Sanja Stjepić, izvještava nazočne vijećnike s radom između dviju sjednica te da će sve dobiti u izvještajima na sljedećim sjednicama.  
Ukazuje na to da su građani tražili vraćanje Božićnog drvca koji je nekada bio na samom križanju ulice Žitnjak i Radničke ceste (ulaz kod Domovinskog mosta). 
Na prijedloge građana predsjednica Sanja Stjepić izvijestila je Vijeće o potrebi postave uspornika prometa u ulicama I. Petruševec V. odvojak, I. Petruševec IV. odvojak, I. Petruševec kod kbr. 23C i 56E, Črnkovečka ulica kod kbr. 61.
Ukazuje i na problem u dječjem parku u ulici I. Petruševec V. odvojak gdje bi trebalo postaviti ogradu ili stupiće kako se ne bi parkirali automobili
Izvještava da će se isti zatražiti zaključkom na sljedećoj sjednici Vijeća Mjesnog odbora Petruševec.
Potpredsjednik Vijeća Darko Mišić izvještava nazočne o izvođenju radova plinofikacije u ulici I. Petruševec V. odvojak. Također izvještava nazočne o izlasku na teren i odlaganju građevinskog materijala kod dječjeg i sportskog igrališta kod Radničke ceste.
Vijećnik Kristijan Rašić se nadovezuje na raspravu o odlaganju materijala te daje svoj prijedlog da se materijali odlože na drugu česticu Grada Zagreba koja se nalazi na lokaciji I. Petruševec V. odvojak uz dječji park, kako bi se čestica poravnala i iskoristila za parking automobila.
Budući da više nije bilo pitanja i prijedloga predsjednica zaključuje da je ovime iscrpljen dnevni red i zaključuje sjednicu.
Sjednica je završila u 20.15 sati




KLASA: 024-08/25-003/1222
URBROJ: 251-13-11/5/006-25-2
Zagreb, 10. srpnja 2025.

Zapisnik vodila:
Sanja Stjepić.


Predsjednica
Vijeća Mjesnog odbora Petruševec

Sanja Stjepić


Na temelju članka 16. točke 1. Pravila Mjesnog odbora Petruševec i članka 27. stavka. 3 Poslovnika Vijeća Mjesnog odbora Petruševec., Vijeće Mjesnog odbora Petruševec na 2. sjednici, 10. srpnja 2025., donijelo je


Z A K L J U Č A K
[bookmark: _Hlk129851635]o prijedlogu prioriteta komunalnih aktivnosti na području MO Petruševec za donošenje Plana komunalnih aktivnosti Gradske četvrti Peščenica-Žitnjak

1. Vijeće Mjesnog odbora Petruševec daje prijedlog prioriteta komunalnih aktivnosti na području MO Petruševec za donošenje Plana komunalnih aktivnosti Gradske četvrti Peščenica-Žitnjak, donesen na 2. sjednici  i to kako slijedi:

1. I. Petruševec V. odvojak od kbr. 198-230 – uređivanje kolnika s površinskom odvodnjom. (problem poplavljivanja)
2. I. Petruševec IV. odvojak kod kbr. 56 – rekonstrukcija šahta i slivnika – površinska odvodnja. (problem poplavljivanja)
3. I. Petruševec IV. odvojak kod kbr. 42 – uređivanje kolnika (problem poplavljivanja)
4. I. Petruševec od kbr. 10-16k – uređivanje kolnika s površinskom odvodnjom
5. Izrade projektne dokumentacije za novi ulaz u naselje Petruševec i to iz Radničke ceste (prije Domovinskog mosta) na staru Radničku cestu – ulaz u Petruševec kako bi se rasteretio promet kroz samo naselje Petruševec.
6. Revitalizacija - obnavljanje Mjesnog odbora Petruševec, I. Petruševec 78 a, - krečenje, kupnja novih stolova (6 kom) i stolica (50 kom), brušenje parketa.
7. I. Petrusevec III. odvojak od kbr. 13-56 – rekonstrukcija kolnika s površinskom odvodnjom.
8. Radnička cesta nasuprot kbr. 280 – postavljanje kamera (ispod Domovinskog mosta) radi bacanja otpada
9. Radnička cesta prema Žitnjaku (ispod Domovinskog mosta) – izgradnja šetnice i povezivanje ceste Petruševec – Žitnjak (staviti u prijedlog Programa građenja)
10. I. Petrusevec III. odvojak od kbr. 13-56 – izrada projektne dokumentacije za izgradnju nogostupa
11. Od Radničke ceste do ulice Novi Petruševec 8 – izgradnja nogostupa (potvrđena suglasnost HŽ-a), izrada projektne dokumentacije
12. Novi Petruševec od kbr. 2 prema salonu „Auto Ivan“ cca 150m - asfaltiranje ulice.
13. Črnkovečka ulica od kbr. 12-14, cca 60m – uređenje kolnika s površinskom odvodnjom.
15. I. Petruševec VI. odvojak od kbr. 61 – 83 – izgradnja nogostupa. 
16. I. Petruševec VI. odvojak od kbr. 73 – 65 – rekonstrukcija kolnika s površinskom odvodnjom (prijenos vlasništva).
17. Črnkovečka ulica nasuprot kbr. 3 – postavljanje kamera radi bacanja otpada
18. I. Petruševec V. odvojak od kbr. 2 – 6A - uređivanje kolnika s rješavanjem površinske odvodnje (kanalice).
14. Črnkovečka ulica kbr. 4 - 61 –  plinofikacija. 
19. Črnkovečka ulica od kbr. 4 do kbr. 65 – uređivanje prometnice s rješavanjem površinske odvodnje (kanalice) 
20. Črnkovečka ulica na Mičevečku ulicu – postavljanje kamera uz cijeli niz ceste (radi bacanja otpada)
21. MO Petruševec - izgradnja objekta dječjeg vrtića

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


KLASA: 024-08/25-003/1205
URBROJ: 251-13-11-5/006-25-3
Zagreb, 10. srpnja 2025.


Predsjednica Vijeća
Mjesnog odbora Petruševec

Sanja Stjepić




Na temelju točke 7. Zaključka o prostoru mjesne samouprave ( Službeni glasnik Grada Zagreba 8/17, 1/18, 3/19, 13/19, 14/19, 18/19, 11/20 i 28/21 ) i članka 20. stavka 8. Pravila Mjesnog odbora Petruševec, Vijeće Mjesnog odbora Petruševec na 2. sjednici, 10. srpnja 2025. godine, donijelo je



ZAKLJUČAK
o odobravanju jednokratnog korištenja prostora mjesne samouprave

1. Vijeće je suglasno da predsjednica Vijeća u hitnim slučajevima, između sjednica, u što kraćem roku, bez prethodne odluke Vijeća, odobrava zahtjeve za jednokratnim korištenjem prostora Mjesnog odbora Petruševec.

1. Predsjednik je dužan izvijestiti Vijeće o zahtjevima iz točke 1. ovog zaključka i o izdanom odobrenju od strane Gradskog ureda za mjesnu samoupravu, promet, civilnu zaštitu i sigurnost na prvoj sljedećoj  sjednici Vijeća.

1. Ovaj zaključak dostavlja se Vijeću Gradske četvrti Peščenica-Žitnjak i Gradskom uredu za mjesnu  samoupravu, promet, civilnu zaštitu i sigurnost, Područni odsjek Centar II ( Maksimir, Peščenica-Žitnjak i Trnje ).



KLASA: 024-08/25-003/1205
URBROJ: 251-13-11-5/006-25-4
Zagrebu, 10. srpnja 2025.


Predsjednica Vijeća
Mjesnog odbora Petruševec

Sanja Stjepić




Na temelju članka 15. Pravila Mjesnog odbora Petruševec, donesenih na 24. sjednici 27. travnja 2023., Vijeće Mjesnog odbora Petruševec na 2. sjednici, 10. srpnja 2025., donijelo je sljedeći





Zaključak 
o jednokratnom korištenju prostora Mjesne samouprave Petruševec 

1. Vijeće Mjesnog odbora Petruševec na 2. sjednici Vijeća Mjesnog odbora 10. srpnja 2025. razmatralo je zahtjev za jednokratno korištenje prostora podnesen od strane Igora Bradarića.

1. Vijeće Mjesnog odbora Petruševec suglasno je i odobrava jednokratno korištenje prostora Igoru Bradariću, dana 26. srpnja 2025. u terminu od 13.00 do 22.00 sata.









KLASA: 024-08/25-003/1222
URBROJ: 251-13-11-5/006-25-5
Zagreb, 10. srpnja 2025.


Predsjednica Vijeća
Mjesnog odbora Petruševec

Sanja Stjepić




Na temelju članka 15. Pravila Mjesnog odbora Petruševec, donesenih na 24. sjednici 27. travnja 2023., Vijeće Mjesnog odbora Petruševec na 2. sjednici, 10. srpnja 2025., donijelo je sljedeći




Zaključak 
o jednokratnom korištenju prostora Mjesne samouprave Petruševec 

2. Vijeće Mjesnog odbora Petruševec na 2. sjednici Vijeća Mjesnog odbora 10. srpnja 2025. razmatralo je zahtjev za jednokratno korištenje prostora podnesen od strane Haiste Deljak.

3. Vijeće Mjesnog odbora Petruševec suglasno je i odobrava jednokratno korištenje prostora Haisti Deljak, dana 16. kolovoza 2025. u terminu od 16.00 do 21.00 sat.






KLASA: 024-08/25-003/1222
URBROJ: 251-13-11-5/006-25-6
Zagreb, 10. srpnja 2025.


Predsjednica Vijeća
Mjesnog odbora Petruševec

Sanja Stjepić



